મનીલામાં સંબોધન કરતા પીએમ મોદીએ કહ્યું હતું કે, મને ખુશી છે કે, રાષ્ટ્રપતિ ટ્રંપને મળવાની મને વધુ એક તક મળી. ભારત અને અમેરિકા વચ્ચેના સંબંધો ખૂબ મજબૂત અને વ્યાપક થઇ રહ્યાં છે. અમે માનવતા અને એશિયાના ભવિષ્ય માટે સતત કામ કરી રહ્યાં છે. ભારતમાં પરિવર્તન લાવવા માટે અમે અભૂતપૂર્વ સ્તરે કામ કરી રહ્યાં છીએ. અમે સરળ, અસરકારક અને પારદર્શક સરકાર માટે દિવસ-રાત કામ કરી રહ્યાં છીએ. દેશમાં મોટા સ્તરે લોકો પાસે બેકિંગની સેવાઓ નહોતી, જન ધન યોજનાએ લાખો લોકોનું જીવન બદલી નાંખ્યું. અમે સતત મિનિમમ ગર્વમેન્ટ, મેક્સિમમ ગવર્નેન્સ પર કામ કરી રહ્યાં છીએ, છેલ્લા ત્રણ વર્ષમાં લગભગ 1200 જૂના કાયદાઓ રદ્દ કરવામાં આવ્યા છે. હું ભારતને ગ્લોબલ મેન્યુફેક્ચરિંગ બહ બનાવીને યુવાઓ માટે રોજગાર ઊભો કરવા માંગુ છું. એશિયાની 21મી સદી ભારતની સદી હશે.